Teaterlaget vektlegger lav terskel for deltakelse med moderat medlemskontingent og uformelt, hyggelig og inkluderende fellesskap. Mens audition er vanlig i teaterets verden, har Sarpsborg teaterlag som prinsipp at alle som vil være med, skal gis muligheten til dette, både bak og på scenen. Deltakere er alt fra de som tidligere har spilt en del teater, til nykommere som aldri før har stått på scenen. Teaterlaget ønsker blant annet å være et sted teaterinteresserte kan videreføre sitt engasjement etter endt karriere i regionens barne- og ungdomsteater.